***Mónosbél Községi Önkormányzat***

***Képviselő-testülete***

*3345 Mónosbél, Kossuth L. u. 3.*

*Tel.: 36/ 554-087*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Mónosbél Községi Önkormányzat***

***Képviselő-testület***

***2023. március 29-i ülésének***

***J E G Y Z Ő K Ö N Y V E***

**Jegyzőkönyv**

**Készült:** Mónosbél Községi Önkormányzat Képviselő-testületének 2023. március 29. napján 10.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. Közbeszerzési terv elfogadása 2023. évre
2. A helyi civil szervezetek pénzügyi támogatásra pályázat kiírása
3. A közterület elnevezés, átnevezés és a házszám-megállapítás rendjéről szóló rendelet megalkotása
4. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** | ***Határozat határideje*** |
| 24/2023. (III.29.) | Közbeszerzési terv elfogadása 2023. évre | 2023. március 31. |
| 25/2023. (III.29.) | A helyi civil szervezetek pénzügyi támogatására pályázat kiírása | 2023. április 17. |
| 26/2023. (III.29.) | Hozzájárulás a Bélapátfalva Város Önkormányzatának a  személyes gondoskodást nyújtó szociális és gyermekjóléti ellátásokról, azok igénybevételéről, valamint a fizetendő  térítési díjakról szóló önkormányzati rendelet megalkotásához a tervezet szerint | 2023. március 31. |
| 27/2023. (III.29.) | 03/1. és 03/2. hrsz-ú ingatlanok belterületté való átminősítése | 2023. május 31. |

|  |  |
| --- | --- |
| ***Rendelet száma*** | ***Tárgya*** |
| 6/2023 (III.31.) | a közterület elnevezés, átnevezés és a házszám-megállapítás rendjéről |

Mónosbél, 2023. március 29.

Varga Sándorné Dudásné dr. Géczi Erika

polgármester jegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2023. március 29. napján 10.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

Antal József alpolgármester

Surányi Józsefné önkormányzati képviselő

Dr. Országh-Matisz Lilla önkormányzati képviselő

Hajnákné Koós Zsuzsanna önkormányzati képviselő

**Hivatalból jelen van:** Dudásné dr. Géczi Erika jegyző

Szabó Orsolya jegyzőkönyvvezető

Varga Sándorné polgármester:

Köszönti a képviselő-testület tagjait és Dudásné dr. Géczi Erika jegyzőt.

A jelenléti ív alapján megállapítja, hogy az 5 fő képviselő-testületi tag közül 5 fő megjelent. A döntéshozatalban résztvevők száma: 5 fő, az ülést határozatképesnek nyilvánítja és megnyitja.

Javaslatot tesz a napirendek alábbi sorrendben történő megtárgyalására.

**NAPIREND**

1. Közbeszerzési terv elfogadása 2023. évre
2. A helyi civil szervezetek pénzügyi támogatásra pályázat kiírása
3. A közterület elnevezés, átnevezés és a házszám-megállapítás rendjéről szóló rendelet megalkotása
4. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 5 igen szavazattal elfogadta.

**I. NAPIREND**

**Közbeszerzési terv elfogadása 2023. évre**

Varga Sándorné polgármester:

Ismerteti a közbeszerzési értékhatárokat. Elmondja, hogy Mónosbél Községi Önkormányzat 2023. évre nem tervez olyan beruházást, mely ezen értékhatárokat elérné.

Kérdezi, van-e valakinek kérdése, észrevétele.

Kéri a képviselő-testület tagjait, hogy szavazzanak Mónosbél Község Önkormányzat 2023. évi közbeszerzési tervéről az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**24/2023. (III.29.) sz. Képviselő-testületi határozat**

Mónosbél Községi Önkormányzat Képviselő-testülete megtárgyalta és az 1. sz. melléklet szerint elfogadja Mónosbél Községi Önkormányzat 2023. évi közbeszerzési tervét, mely szerint az Önkormányzat 2023. évben közbeszerzési eljárás lefolytatását nem tervezi.

Határidő: 2023. március 31.

Felelős: polgármester

**II. NAPIREND**

**A helyi civil szervezetek pénzügyi támogatásra pályázat kiírása**

Varga Sándorné polgármester:

Elmondja, hogy az Önkormányzat anyagi lehetőségeitől függően, pénzügyileg is támogatja a közigazgatási területén működő civil szervezetek programjait és működését. A támogatásra a Képviselő-testület a 2023. évi költségvetésről szóló rendeletében működési támogatási előirányzatot állapított meg. Javasolja, hogy a Képviselő-testület írjon ki pályázatot a civil szervezetek támogatására betervezett előirányzat felosztására.

Kérdezi, van-e valakinek kérdése a módosítással kapcsolatban.

Kéri a képviselő-testület tagjait, hogy szavazzanak a civil szervezetek részére pályázat kiírásáról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**25/2023. (III.29.) sz. Képviselő-testületi határozat**

Mónosbél Községi Önkormányzat Képviselő-testülete megtárgyalta és a civil szervezetek támogatásáról szóló 6/2014.(III. 31.) önkormányzati rendelet 4. § (1) bekezdése alapján a civil szervezetek 2022. évi támogatására a csatolt melléklet szerinti pályázati felhívást teszi közzé. (**1. melléklet**)

A képviselő-testület felhatalmazza Varga Sándorné polgármestert a pályázati felhívás aláírására és közzétételére.

Határidő: 2023. április 17.

Felelős: polgármester

**III. NAPIREND**

**A közterület elnevezés, átnevezés és a házszám-megállapítás rendjéről szóló rendelet megalkotása**

Varga Sándorné polgármester:

Elmondja, hogy a Kormányhivataltól törvényességi felhívás érkezett a közterületek elnevezéséről és a házszám-megállapítás szabályairól szóló önkormányzati rendeletre. A felhívás kéri a rendelet módosítását, kiegészítését vagy a rendelet hatályon kívül helyezését és új rendelet megalkotását.

Kérdezi a Képviselő-testület tagjait, van-e kérdés észrevétel. Kéri, hogy szavazzanak a közterület elnevezés, átnevezés és a házszám-megállapítás rendjéről szóló rendelet elfogadásáról a rendelet-tervezet szerint.

Döntéshozatalban résztvevők száma: 5 fő

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

Mónosbél Községi Önkormányzat Képviselő-testülete 5 igen szavazattal elfogadta Mónosbél Község Önkormányzat Képviselő-testületének **6/2023. (III.31.)** önkormányzati rendeletéta közterület elnevezés, átnevezés és a házszám-megállapítás rendjéről. (**2. melléklet**).

**IV. NAPIREND**

**Egyéb ügyek, indítványok**

Varga Sándorné polgármester

Elmondja, hogy a személyes gondoskodást nyújtó szociális és gyermekjóléti ellátásokról, azok igénybevételéről, valamint a fizetendő térítési díjakról szóló 12/2021. (X.29.) önkormányzati rendelet módosítása szükséges.

Ismerteti a szociális ellátás, a nappali ellátás, a gyermekétkeztetés és az egyéb étkeztetés a térítési díjait. Elmondja, hogy a házi segítségnyújtás térítési díja 360 Ft/órára, a bölcsődei gondozási díj pedig 1000 Ft/napra emelkedik.

Kéri a képviselő-testület tagjait, hogy szavazzanak, arról hogy hozzájárulnak a Bélapátfalva Város Önkormányzatának a személyes gondoskodást nyújtó szociális és gyermekjóléti ellátásokról, azok igénybevételéről, valamint a fizetendő térítési díjakról szóló önkormányzati rendelet megalkotásához az előterjesztésben foglalt tervezet szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**26/2023. (III.29.) Képviselő-testületi határozat**

Mónosbél Községi Önkormányzat Képviselő-testülete úgy dönt, hogy hozzájárul Bélapátfalva Város Önkormányzatának a személyes gondoskodást nyújtó szociális és gyermekjóléti ellátásokról, azok igénybevételéről, valamint a fizetendő térítési díjakról szóló önkormányzati rendelet módosításához a tervezet szerint. **(3. melléklet)**

Felkéri a polgármestert, hogy tájékoztassa a döntésről Bélapátfalva Város Önkormányzat Képviselő-testületét.

Határidő: 2022. március 31.

Felelős: jegyző

Varga Sándorné polgármester:

Elmondja, hogy Szalay Klára a 03/1. és a 03/2. hrsz-ú ingatlanok belterületté vonását kérelmezte, lakóház építése céljából.

Kéri a képviselő-testület tagjait, hogy szavazzanak, arról hogy hozzájárulnak a 03/1. és a 03/2. hrsz-ú ingatlanok belterületbe vonásáról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**27/2023. (III.29.) Képviselő-testületi határozat**

Mónosbél Község Önkormányzat Képviselő-testülete úgy döntött, hogy a Mónosbél, külterület 03/1 és 03/2 helyrajzi szám alatti, szántó művelési ágú ingatlanokat belterületbe vonja, azzal a feltétellel, hogy az ingatlan tulajdonosa vállalja a belterületbe vonással kapcsolatosan felmerülő összes, az Önkormányzatot terhelő költség megfizetését. Az önkormányzat a költségek megfizetéséről megállapodást köt a tulajdonossal.

Határidő: 2022. május 31.

Felelős: polgármester

Varga Sándorné polgármester:

Elmondja, hogy Magyarország Köztársasági Elnöke a bírósági ülnökök megválasztását a 2023. március 7. és 2023. április 30. közé eső időtartamra tűzte ki. Az Önkormányzatnak a jelöléseket legkésőbb 2023. április 11-ig kell a Heves Vármegyei Önkormányzati Hivatal részére megküldeni. A bírósági ülnökök választásáról hirdetményt tettünk közé, azonban a mai napig egyelten jelölés sem érkezett.

Kéri, szavazzanak arról, hogy nem kíván az önkormányzat bírósági ülnököt jelölni.

Döntéshozatalban résztvevők száma: 5 fő

Mónosbél Községi Önkormányzat 5 nem szavazattal nem kíván bírósági ülnököket kijelölni.

Kérdezi a képviselő-testület tagjait van-e kérdés, észrevétel.

Mivel más ügy, indítvány nem volt, megköszöni a képviselő-testület tagjainak az ülésen való részvételt, az ülést bezárja.

k.m.f.

Varga Sándorné Dudásné dr. Géczi Erika

polgármester jegyző